
REFERAT
Privind participarea Consiliului Local în calitate de sustinator al proiectului „Timisoara cum se vede”, realizat de Fundatia InterArt Triade
Fundatia InterArt Triade din Timişoara a depus solicitarea nr. SC2006-  000661/ 13.01.2006 a privind susţinerea financiară a proiectului „Timisoara cum se vede” in perioada 1 martie -25 decembrie 2006. 
Proiectul este constituit din 3 secvenţe:

- Susţinerea prezenţei artistei plastice Suzana FÂNTÂNARIU la Paris, în cadrul bursei câştigate la Institutul Cultural Român, ca reprezentant al României (implicit al Timişoarei) în spaţiul de creaţie parizian. Materializarea acestei susţineri o reprezintă editarea unui catalog de prezentare al artistei, în limba franceză.

- Organizarea unei expoziţii de grup, la Timişoara şi la Paris,  prin participare bilatelă, româno-franceză, în parteneriat cu Galeria Hors Sol din Paris, şi cu sprijinul Centrului Cultural Francez din Timişoara, al Camerei de Comerţ din Paris, al Universităţii Paris VIII şi al Universităţii de Vest Timişoara.Titlul  expoziţiei: “Imposibila comunicare”. 

- Editarea unui pliant de prezentare sintetică, sub aspect cultural,  a oraşului (28-30 pagini, cu imagini color şi texte de prezentare generală, realizate de un colectiv de specialişti aparţinând fiecărui domeniu):  artă - literatură, muzică,  arte vizuale, instituţii de cultură - muzee, teatre, operă, filarmonică, arhitectură, universităţi; viaţă spirituală – culte, minorităţi, viaţă sportivă 

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

6.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  

